ᱥᱤᱢᱵᱚᱞᱵᱟᱲᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ

ᱥᱤᱢᱵᱚᱞᱵᱟᱲᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱠᱟᱱᱟ, ᱡᱟᱦᱟᱸ ᱫᱚ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱥᱤᱨᱢᱳᱨ ᱦᱚᱱᱚᱛ ᱨᱮᱱᱟᱜ ᱯᱟᱸᱣᱴᱟ ᱜᱷᱟᱹᱴᱤ ᱨᱮ ᱦᱚᱨᱤᱭᱟᱬᱟ ᱥᱤᱢᱟᱹ ᱥᱟᱶ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱠᱚᱨᱱᱟᱞ ᱥᱮᱨ ᱡᱚᱝ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾ ᱱᱚᱶᱟ ᱫᱚ ᱑᱙᱕᱘ ᱥᱮᱨᱢᱟ ᱨᱮ ᱥᱤᱢᱵᱚᱞᱵᱟᱲᱟ ᱵᱤᱨ ᱡᱤᱵᱽ ᱡᱤᱭᱟᱹᱞᱤ ᱵᱟᱜᱟᱱ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱾ ᱱᱚᱶᱟ ᱫᱚ ᱑᱙.᱐᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱮ ᱴᱚᱯᱟᱨ ᱟᱠᱟᱱᱟ ᱾ ᱒᱐᱑᱐ ᱥᱮᱨᱢᱟ ᱨᱮ ᱱᱚᱶᱟ ᱨᱮ ᱘.᱘᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱫᱚ ᱥᱮᱞᱮᱫ ᱟᱠᱟᱱᱟ ᱟᱨ ᱱᱚᱶᱟ ᱫᱚ ᱢᱤᱫ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱞᱮᱠᱟᱛᱮ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱒᱗.᱘᱘ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱐.᱗᱖ ᱜᱟᱺᱴ ᱢᱤᱞ) ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱜᱷᱟᱹᱴᱤ ᱨᱮ ᱢᱤᱫᱴᱟᱹᱝ ᱫᱟᱨᱮ ᱫᱟᱜ ᱢᱮᱱᱟᱜᱼᱟ ᱾ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱴᱨᱟᱵᱷᱮᱞ ᱟᱨ ᱴᱩᱨᱤᱡᱚᱢ ᱰᱤᱯᱟᱨᱴᱢᱮᱱᱴ ᱫᱚ ᱱᱚᱶᱟ ᱯᱟᱨᱠ ᱫᱚ ᱱᱮᱛᱟᱨᱟᱜ ᱨᱩᱯ ᱨᱮᱭ ᱫᱚᱦᱚ ᱟᱠᱟᱫᱼᱟ ᱾ ᱥᱤᱢᱵᱚᱞᱵᱟᱲᱟ ᱯᱷᱚᱨᱮᱥᱴ ᱨᱮᱥᱴ ᱦᱟᱣᱩᱥ ᱫᱚ ᱯᱩᱨᱩᱣᱟᱞᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱵᱷᱮᱞᱞᱤ ᱨᱮᱱᱟᱜ ᱧᱮᱧᱮᱞ ᱮ ᱮᱢᱟᱫᱼᱟ ᱾ ᱴᱟᱭᱜᱟᱨ ᱜᱳᱨᱟᱞ, ᱥᱚᱢᱵᱷᱟᱨ ᱟᱨ ᱪᱤᱴᱴᱚᱞ ᱫᱚ ᱱᱚᱰᱮ ᱧᱟᱢᱚᱜ ᱠᱟᱱ ᱡᱤᱭᱟᱹᱞᱤ ᱠᱟᱱᱟ ᱠᱚ ᱾ ᱥᱩᱨ ᱥᱩᱯᱩᱨ ᱵᱩᱨᱩ ᱠᱚ ᱥᱮᱱᱚᱜ ᱞᱟᱹᱜᱤᱫ ᱰᱟᱦᱟᱨ ᱦᱚᱸ ᱢᱮᱱᱟᱜᱼᱟ ᱾ ᱚᱠᱴᱚᱵᱚᱨ ᱟᱨ ᱱᱚᱵᱷᱮᱢᱵᱚᱨ ᱫᱚ ᱯᱟᱨᱠ ᱥᱮᱱᱚᱜ ᱞᱟᱹᱜᱤᱫ ᱡᱚᱛᱚ ᱠᱷᱚᱱ ᱱᱟᱯᱟᱭ ᱚᱠᱛᱚ ᱠᱟᱱᱟ ᱾ ᱥᱮᱴᱮᱨ ᱡᱚᱛᱚ ᱠᱷᱚᱱ ᱥᱩᱨ ᱩᱰᱟᱹᱱ ᱰᱟᱹᱦᱤ: ᱪᱚᱱᱰᱤᱜᱚᱲ (ᱱᱟᱦᱟᱱ ᱠᱷᱚᱱ ᱘᱗ ᱠᱤᱞᱚᱢᱤᱴᱚᱨ) ᱨᱮᱞ: ᱡᱚᱛᱚ ᱠᱷᱚᱱ ᱥᱩᱨ ᱨᱮᱞ ᱫᱚ ᱟᱢᱵᱟᱞᱟ ᱠᱟᱱᱴᱚᱱ ᱨᱮ ᱢᱮᱱᱟᱜᱼᱟ ᱾ (ᱱᱟᱦᱟᱱ ᱠᱷᱚᱱ ᱖᱓ ᱠᱤᱞᱚᱢᱤᱴᱚᱨ) ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ: ᱱᱟᱦᱟᱱ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱥᱮᱴᱮᱨᱚᱜᱼᱟ, ᱡᱟᱦᱟᱸ ᱫᱚ ᱟᱭᱢᱟ ᱥᱚᱦᱚᱨ ᱟᱨ ᱧᱮᱞᱡᱚᱝ ᱴᱷᱟᱶ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱡᱚᱛᱚ ᱠᱷᱚᱱ ᱥᱩᱨ ᱟᱹᱛᱩ: ᱥᱤᱢᱵᱚᱞᱵᱟᱲᱟ ᱥᱩᱨ ᱯᱚᱞᱦᱳᱨᱤ ᱟᱨᱦᱚᱸ ᱧᱮᱞᱢᱮ ᱠᱟᱞᱮᱥᱚᱨ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ, ᱦᱚᱨᱤᱭᱟᱬᱟ ᱨᱟᱡᱟᱡᱤ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ, ᱩᱛᱛᱚᱨᱟᱠᱷᱚᱸᱰ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ himachaltourism.nic.in Archived ᱒᱐᱐᱗-᱐᱑-᱑᱕ at the Wayback Machine. hptdc.gov.in Archived ᱒᱐᱑᱙-᱐᱓-᱑᱕ at the Wayback Machine.